ମହାରାଷ୍ଟ୍ର ମହାଡ୍ରାମାରେ ଲାଗିବ ପୂର୍ଣ୍ଣଛେଦ ? ଲାଗୁ ହେବ ରାଷ୍ଟ୍ରପତି ଶାସନ ! - The Argus\nମହାରାଷ୍ଟ୍ର ମହାଡ୍ରାମାରେ ଲାଗିବ ପୂର୍ଣ୍ଣଛେଦ ? ଲାଗୁ ହେବ ରାଷ୍ଟ୍ରପତି ଶାସନ !\nମୁମ୍ବାଇଃ ମହାରାଷ୍ଟ୍ର ରାଜନୀତିରେ ଘଡ଼ିକେ ଘୋଡ଼ା ଛୁଟୁଛି । ସରକାର କିଏ ଗଢ଼ିବ ସେ ନେଇ ଏବେବି ଚାଲିଛି ଅଙ୍କକଷା । ଠିକ୍ ଏହାରି ଭିତରେ ଶିବସେନାକୁ ଲାଗିଛି ଜୋରଦାର ଝଟକା । ଆଉ ଏହି ଝଟକା ଦେଇଛନ୍ତି ରାଜ୍ୟପାଳ ଭଗତ ସିଂହ କୋଶିଆରି । ମହାରାଷ୍ଟ୍ରରେ କୌଣସି ପାର୍ଟି ସରକାର ଗଢ଼ି ନପାରିବାର ଆଶଙ୍କା କରି ରାଜ୍ୟପାଳ ରାଷ୍ଟ୍ରପତି ଶାସନ ପାଇଁ ସୁପାରିଶ କରିଛନ୍ତି । ବାସ ଏତିକିରେ ଶିବସେନା ରାଗ ପଞ୍ଚମରେ ।\nବିଜେପିକୁ ଅଧିକ ସମୟ କିନ୍ତୁ ଶିବସେନାକୁ କାହିଁକି କମ୍ ସମୟ ଦିଆଯାଉଛି ଅଭିଯୋଗରେ ସୁପ୍ରିମକୋର୍ଟରେ ପହଞ୍ଚିଛି ଶିବସେନା । ରାଜ୍ୟପାଳଙ୍କ ସୁପାରିଶକୁ ଚ୍ୟାଲେଞ୍ଜ କରି ସୁପ୍ରିମକୋର୍ଟ ଗଲା ଶିବସେନା । ଅନ୍ୟପଟେ କେନ୍ଦ୍ର କ୍ୟାବିନେଟ ଆଜି ରାଜ୍ୟପାଳଙ୍କ ସୁପାରିଶ ମଞ୍ଜୁରୀ ଦେଇଥିବା ଜଣାପଡ଼ିଛି । ମହାରାଷ୍ଟ୍ରରେ ରାଷ୍ଟ୍ରପତି ଶାସନ ଲାଗୁ କରିବା ପାଇଁ ରାଷ୍ଟ୍ରପତିଙ୍କ ନିକଟକୁ ସୁପାରିଶ କରିଛି କେନ୍ଦ୍ର କ୍ୟାବିନେଟ୍ । ଆଜି ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ନେତୃତ୍ୱରେ କ୍ୟାବିନେଟ୍ ବୈଠକ ବସିଥିଲା ।\nଏହି ବୈଠକରେ ରାଷ୍ଟ୍ରପତି ଶାସନ ଲାଗୁ କରିବା ପାଇଁ ନିଷ୍ପତ୍ତି ନିଆଯାଇଛି । ମହାରାଷ୍ଟ୍ରରେ ବିଧାନସଭା ନିର୍ବଚନ ଶେଷ ହେବାର ୧୮ ଦିନ ପରେ ବି ସରକାର ଗଢ଼ିବା ନେଇ ଚିତ୍ର ଅସ୍ପଷ୍ଟ ରହିଛି । ବିଜେପି ଓ ଶିବସେନା ସରକାର ଗଢ଼ିପାରିନଥିବା ବେଳେ ଏବେ ଏନସିପିକୁ ସରକାର ଗଢ଼ିବା ପାଇଁ ରାଜ୍ୟପାଳ ଭଗତ ସିଂହ କୋଶିଆରିଙ୍କୁ ପ୍ରସ୍ତାବ ଦେଇଥିଲେ । ହେଲେ ଏନସିପି ମଧ୍ୟ ସରକାର ଗଢ଼ିବା ସ୍ଥିତିରେ ନାହିଁ ବୋଲି ଜଣାପଡ଼ିଛି । ଏହାପରେ ରାଜ୍ୟପାଳ କେନ୍ଦ୍ରକୁ ମହାରାଷ୍ଟ୍ରର ରାଜନୀତିକ ସ୍ଥିତି ବାବଦରେ ଅବଗତ କରାଇଥିଲେ । ଶେଷରେ ଆଜି କେନ୍ଦ୍ର କ୍ୟାବିନେଟ୍ ରାଷ୍ଟ୍ରପତି ଶାସନ ପାଇଁ ସୁପାରିଶ କରିଛି ।\nତେବେ ମୁଖ୍ୟମନ୍ତ୍ରୀ ପଦବୀ ପାଇବା ଆଶାରେ ଶିବସେନା ନିଜ ଚକ୍ରାନ୍ତରେ ନିଜେ ଫସିବାକୁ ଯାଉଛି । ବଡ଼ ଦଳ ଭାବେ ବିଜେପିକୁ ରାଜ୍ୟପାଳ ଆମନ୍ତ୍ରଣ କରିଥିଲେ ହେଁ ବିଜେପି ସରକାର କରିବାକୁ ମନା କରିବା ପରେ ଶିବସେନାକୁ ନିମନ୍ତ୍ରଣ କରିଥିଲେ ରାଜ୍ୟପାଳ । କିନ୍ତୁ ଶିବସେନା ସରକାର କରିବ ବୋଲି ଯଦିଓ ଦମ୍ଭୋକ୍ତି ଦେଖାଇଥିଲା କିନ୍ତୁ ଏବେ ଫେଲ ମାରିଥିବା ମଧ୍ୟ ଦେଖିବାକୁ ମିଳୁଛି । ଏମିତି ମଧ୍ୟ ଲାଗୁଛି ଯେ ଏବେ ମହାରାଷ୍ଟ୍ରରେ ରାଷ୍ଟ୍ରପତି ଶାସନ ଲାଗୁ ହୋଇଯାଇପାରେ ।\nRelated Items:BJP, congress, Featured, Maharashtra Politics, Shiv Sena\nଶାହଙ୍କ ଭର୍ଚୁଆଲ ରାଲିକୁ ଓଡ଼ିଶାରେ ଅଭୂତପୂର୍ବ ଜନସମର୍ଥନ ଦେଇଥିବାରୁ ରାଜ୍ୟବାସୀଙ୍କୁ ଧନ୍ୟବାଦ ଜଣାଇଲେ ସମୀର ମହାନ୍ତି\nକାଚ ବୋତଲରେ ତିଆରି କରିଛନ୍ତି ସବୁଠୁ ଛୋଟ ବୋଇତ..\nଅଜଣା ଜନ୍ତୁ ଆକ୍ରମରେ ୨୫ ମେଣ୍ଢା ମୃତ !
